**OBRAZEC 7 - Vzorec pogodbe o financiranju**

**Vzorec pogodbe preberite in parafirajte na zadnji strani (prilog k pogodbi ni potrebno prilagati vlogi), ni pa je potrebno izpolnjevati. S parafo na zadnji strani pogodbe potrdite, da ste bili vnaprej, ob prijavi seznanjeni s pogodbenimi določili. Pogodba se bo dejansko podpisovala v primeru, da bo projekt sprejet v financiranje. V tem primeru bo opremljena z dejanskimi konkretnimi podatki, ki so v vzorcu puščeni prazni. Pogodba je le vzorčna in ministrstvo si pridržuje pravice, da pogodbo pred podpisom ustrezno dopolni ali spremeni.**

Prijavitelj, izbran na javnem razpisu, ima v primeru sprememb, ki so zanj nesprejemljive, pravico zavrniti podpis pogodbe. To mora prijavitelj storiti pisno. Če prijavitelj zavrne podpis pogodbe, se šteje, da je odstopil od vloge in da je sklep o izboru razveljavljen.

Izdelajte eno elektronsko kopijo parafirane vzorčne pogodbe za elektronsko kopijo vloge.

**Republika Slovenija, Ministrstvo za gospodarstvo, turizem in šport**, Kotnikova ulica 5, 1000 Ljubljana, kot posredniško telo - ki ga zastopa minister Matjaž Han (v nadaljnjem besedilu: ministrstvo)

ID za DDV : SI98577212

Matična številka: 2632616000

in

**Naziv**, naslov, **kot upravičenec**, ki ga zastopa \_\_\_\_\_\_\_\_\_\_\_\_\_ (v nadaljnjem besedilu: **upravičenec**)

Davčna številka ali ID za DDV:

Matična številka:

Transakcijski račun: \_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_,

sklepata

**POGODBO št.** \_\_\_\_\_\_\_\_\_\_

o financiranju operacije

\_\_\_\_\_\_\_\_\_\_\_\_\_\_\_\_\_\_

1. **UVODNE DOLOČBE**
2. člen

Pogodbeni stranki uvodoma kot nesporno ugotavljata:

* da vodilni konzorcijski partner pri izvajanju pogodbe zastopa vse konzorcijske partnerje, ki sodelujejo pri operaciji, ki se financira s to pogodbo,
* da so konzorcijski partnerji dne \_\_\_\_\_\_\_sklenili konzorcijsko pogodbo št. \_\_ , v kateri so pooblastili vodilnega konzorcijskega partnerja za podpis te pogodbe in za vso komunikacijo z ministrstvom, in se sporazumeli o medsebojni porazdelitvi pravic, dolžnosti in odgovornosti ter solidarni odgovornosti v razmerju do ministrstva,
* da se pojem upravičenca po tej pogodbi nanaša na vse konzorcijske partnerje, razen na mestih, kjer je kot upravičenec izrecno naveden vodilni konzorcijski partner,
* da je ministrstvo (posredniško telo) oseba javnega prava, ki je na podlagi Uredbe o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list št. 21/23, v nadaljnjem besedilu: Uredba EKP) dolžno opravljati predpisane naloge v okviru načrtovanja evropske kohezijske politike in načina izbora operacij in izvajanja operacij,
* da je bil za operacijo upravičencu izdan sklep »sklep ministrstva o izboru …«, z dne … (v nadaljnjem besedilu: sklep o izboru),
* da predstavljajo sredstva, dodeljena upravičencu v skladu s to pogodbo, sredstva evropske kohezijske politike, ki se upravičencu na podlagi te pogodbe izplačajo kot sredstva iz proračuna Evropske unije in proračuna Republike Slovenije (slovenska udeležba),
* da področje izvajanja evropske kohezijske politike sodi na področje javnih financ ter je v celoti urejeno s predpisi, sprejetimi na ravni Evropske unije, in nacionalnimi predpisi, ki so za stranke zavezujoči,
* da je namen financiranja operacije iz sredstev evropske kohezijske politike izključno financiranje tistih upravičenih stroškov in izdatkov izbrane operacije ali njenih delov, ki niso obremenjene s kršitvami veljavnih predpisov ali te pogodbe,
* da je upravičenec seznanjen, da gre za pogodbo, ki je v določenem delu pod javnopravnim režimom, torej pod ureditvijo, drugačno od splošnih pravil pogodbenega prava,
* da ministrstvo v pogodbi ne nastopa samo kot pogodbena stranka, temveč tudi kot nosilec javnega interesa za spodbujanje naložb za rast in delovna mesta ter zmanjševanje razvojnih razlik do razvitih regij Evropske unije ter med kohezijskima regijama in razvojnimi regijami v Republiki Sloveniji. Pri uresničevanju tega interesa ima nekatera pooblastila, s katerimi lahko posega v določbe te pogodbe zlasti v delih, ki se nanašajo na pristojnosti posredniškega telesa in organa upravljanja v zvezi z nadzorom nad porabo sredstev in pooblastilom za ta nadzor,
* da je upravičenec seznanjen z obveznostmi in pristojnostmi Republike Slovenije glede deljenega upravljanja med Republiko Slovenijo in Evropsko komisijo (v nadaljnjem besedilu: Komisija) za sredstva Evropskih strukturnih in investicijskih skladov (v nadaljnjem besedilu: ESI skladi) ter da Komisija in Republika Slovenija uporabljata načelo dobrega finančnega poslovodenja in smotrnosti v skladu s sedmim poglavjem Uredbe  
  (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013,  
  (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014,  
  (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L št. 193 z dne 30. 7. 2018, str. 1) zadnjič spremenjeno z Uredbo (EU, Euratom) 2022/2434 Evropskega parlamenta in Sveta z dne 6. decembra 2022 o spremembi Uredbe (EU, Euratom) 2018/1046, kar zadeva določitev diverzificirane strategije financiranja za splošno metodo najemanja posojil (UL L 319 z dne 13. 12. 2022,  
  str. 1), (v nadaljnjem besedilu: Uredba (EU, Euratom) 2018/1046), ki se uporabljajo za evropski proračun;
* da je upravičenec seznanjen, da so udeleženci evropske kohezijske politike dolžni preprečevati, odkrivati in odpravljati nepravilnosti ter poročati o njih. Prav tako so dolžni izvajati finančne in druge popravke v povezavi z odkritimi posameznimi ali sistemskimi nepravilnostmi. Kadar zneska neupravičenih izdatkov ni mogoče natančno določiti, se uporabi pavšalni znesek ali ekstrapolirani finančni popravek v skladu s Prilogo XXV z naslovom »Določanje stopenj finančnih popravkov: pavšalni in ekstrapolirani finančni popravki – Člen 104(1)« Uredbe (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjeno z Uredbo (EU) 2023/435 Evropskega parlamenta in Sveta z dne 27. februarja 2023 o spremembi Uredbe (EU) 2021/241 glede poglavij REPowerEU v načrtih za okrevanje in odpornost ter spremembi uredb (EU) št. 1303/2013, (EU) 2021/1060 in (EU) 2021/1755 ter Direktive 2003/87/ES (UL L št. 63, z dne 28. 2. 2023, str. 1–27),  
  (v nadaljnjem besedilu: Uredba 2021/1060/EU), Finančni popravek predstavlja ponovno vzpostavitev stanja, v katerem so vsi prijavljeni izdatki za sofinanciranje iz ESI skladov skladni z veljavnimi pravili in to pogodbo, pri čemer je treba zagotoviti spoštovanje načel enakega obravnavanja in sorazmernosti;
* da je upravičenec seznanjen, da neizvršitev finančnega popravka za Republiko Slovenijo pomeni neupravičeno obremenitev državnega proračuna, kot to določata 103. in 104. člen Uredbe 2021/1060/EU,
* da zadržanje izplačil sredstev, finančni popravki in vračilo že izplačanih sredstev za upravičenca ne pomenijo nastanka težko nadomestljive škode.

1. člen

Pogodbeni stranki sta sporazumni, da se ta pogodba sklepa zaradi dodelitve sredstev evropske kohezijske politike upravičencu, katerega operacija je bila odobrena, in se izplačajo kot sredstva iz proračuna Evropske unije s slovensko udeležbo za operacije ali njihove dele, ki niso obremenjeni s kršitvami veljavnih predpisov ali te pogodbe. Pogodbeno razmerje je urejeno z evropskimi in slovenskimi javnofinančnimi predpisi ter je podvrženo tudi nadzoru evropskih in slovenskih institucij ali organov, ki ugotavljajo kršitve pri uporabi dodeljenih sredstev. Ker gre za dodelitev javnih sredstev, se pogodbeni stranki zavezujeta, da bosta ravnali v skladu z ugotovitvami iz končnih poročil organa upravljanja, revizijskega organa in drugih nadzornih organov ali institucij, vključenih v izvajanje, upravljanje, nadzor ali revizijo operacije, sicer gre za bistveno kršitev pogodbe. Upravičenec je dolžan ukrepati skladno s priporočili iz končnih poročil nadzornih organov in redno obveščati ministrstvo o izvedenih ukrepih.

Pogodbeni stranki se dogovorita, da se upravičeni stroški izvedbe operacije financirajo le pod pogojem, da niso nastali s kršitvijo predpisov s področja oddaje javnih naročil ali drugih predpisov ali s kršitvijo te pogodbe.

Pomen izrazov, uporabljenih v tej pogodbi, je enak pomenu izrazov, kot jih določa Uredba o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta, razen če ta pogodba izrecno določa drugačen pomen posameznega izraza.

1. **PREDMET POGODBE**
2. člen

Predmet te pogodbe je financiranje upravičenih stroškov izvedbe operacije »Vzpostavitev in delovanje Slovenskega centra za krožno gospodarstvo - za zeleni, ustvarjalni in pametni razvoj« (v nadaljnjem besedilu: operacija) pod pogoji in zavezami v nadaljevanju. Podrobna vsebina predmeta te pogodbe je opredeljena v vlogi, ki vključuje časovni potek projekta (Obrazec 9 v vlogi) in finančne podatke o projektu (Obrazec 3 v vlogi) in je kot Priloga št. 1 sestavni del pogodbe.

Pogodbeni stranki s to pogodbo urejata medsebojne pravice, obveznosti in odgovornosti glede financiranja in izvajanja operacije iz prejšnjega odstavka. Sredstva financiranja se dodeljujejo na podlagi in pod pogoji, ki so navedeni v sklepu o izboru in so dogovorjeni s to pogodbo, kar je upravičencu znano in s podpisom te pogodbe prevzema dogovorjene pravice in obveznosti.

1. člen

Operacijo po tej pogodbi bo izvajal konzorcij \_\_\_\_ partnerjev, ki so sklenili konzorcijsko pogodbo o izvedbi operacije št. \_\_\_\_ z dne \_\_\_\_\_\_\_\_. V konzorcijski pogodbi so med drugim potrdili: podpisnika te pogodbe na strani upravičenca kot prijavitelja na javni razpis, vlogo na javni razpis in načrt operacije s posameznimi finančnimi deleži partnerjev, medsebojne pravice, obveznosti in odgovornosti partnerjev, ravnanje v primeru sprememb konzorcija zaradi sprememb partnerjev iz različnih razlogov, ravnanje v primeru kršitev določb te pogodbe s strani posameznih konzorcijskih partnerjev, ravnanje s pravicami intelektualne lastnine ter cilj in ključne kazalnike uspešnosti operacije.

V konzorcijski pogodbi so partnerji konzorcija pooblastili prijavitelja, da v njihovem zastopstvu podpiše to pogodbo in ga pooblastili za vso komunikacijo z ministrstvom. Partnerji so se obvezali, da bodo določila te pogodbe enakovredno veljala za vse konzorcijske partnerje ter da skladno s to obvezo vsi partnerji prevzemajo vlogo upravičenca po tej pogodbi.

Konzorcijska pogodba št. \_\_ z dne \_\_\_\_\_\_\_\_\_ je kot Priloga št. 2 sestavni del pogodbe.

Konzorcijski partnerji v vlogi upravičenca so:

|  |  |  |
| --- | --- | --- |
|  | Naziv | Matična številka |
| 1 |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |
| 7 |  |  |
| 8 |  |  |
| 9 |  |  |
| 10 |  |  |

Podpisnik te pogodbe na strani upravičenca se obvezuje, da bo druge konzorcijske partnerje seznanil s podpisano pogodbo, dodatki k pogodbi, jim posredoval vsa navodila, spremembe oziroma dopolnitve navodil in skrbel za koordinacijo med konzorcijskimi partnerji pri izvajanju operacije, katere sofinanciranje je predmet te pogodbe.

Podpisnik te pogodbe na strani upravičenca odgovarja za zbiranje, obdelovanje in vnos podatkov vseh svojih konzorcijskih partnerjev v informacijski sistem, predpisan s strani ministrstva, in odgovarja za pravilnost vnesenih podatkov. Prav tako odgovarja tudi za pripravo in posredovanje zbirnih dokumentov, ki se nanašajo na partnerje konzorcija in jih je upravičenec dolžan skladno s to pogodbo posredovati ministrstvu.

V primeru ugotovljenih kršitev te pogodbe ali nepravilnosti pri izvajanju te pogodbe so konzorcijski partnerji ministrstvu solidarno odgovorni, ne glede na to, pri katerem partnerju konzorcija je kršitev ali nepravilnost nastala ali je zanjo odgovoren.

Predmet pogodbe je izpolnjen, ko je zaključena celotna operacija oziroma so izvedene vse aktivnosti v njenem okviru, ne glede na to, kateri konzorcijski partner jih je bil dolžan opraviti. Dokazno breme, da je predmet izpolnjen skladno s to pogodbo, je na strani upravičenca.

1. **PRAVNE PODLAGE IN NAVODILA**
2. člen

Pogodbeni stranki se dogovorita, da so del pogodbenega prava tudi naslednji predpisi in dokumenti:

* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP,  96/15 – ZIPRS1617, 13/18, 195/20 – odl. US, 18/23 – ZDU-1O in 76/23);
* Zakon o izvrševanju proračunov Republike Slovenije za leti 2024 in 2025 (Uradni list RS, št. 123/23);
* Proračun Republike Slovenije za leto 2024 (Uradni list RS, št. 150/22 in 123/23);
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22 in 106/23);
* Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri);
* Uredba EKP;
* Shema de minimis pomoči »Program ukrepov MGTŠ za spodbujanje podjetništva in konkurenčnosti v obdobju 2024–2030 – de minimis« (št. sheme: M001-2632616-2024, datum potrditve sheme: 13. 3. 2024; trajanje sheme: 31. 12. 2030) oz. veljavna de minimis shema ob dodelitvi pomoči po pravilu *de minimis*;
* Odločitev o podpori Ministrstva za kohezijo in regionalni razvoj v vlogi organa upravljanja za strukturna sklada in kohezijski sklad št. \_\_\_\_\_\_\_\_\_\_\_\_\_ z dne \_\_\_\_\_\_\_\_\_;
* Javni razpis za vzpostavitev in delovanje Slovenskega centra za krožno gospodarstvo - za zeleni, ustvarjalni in pametni razvoj (Uradni list RS, št. \_\_\_ z dne \_\_\_\_\_\_);
* Sklep o izboru;
* Uredba (EU, Euratom) 2018/1046;
* Uredba (EU) 2021/1119 Evropskega Parlamenta in Sveta z dne 30. junija 2021 o vzpostavitvi okvira za doseganje podnebne nevtralnosti in spremembi uredb (ES) št. 401/2009 in (EU) 2018/1999 (evropska podnebna pravila) (UL L št. 243 z dne 9. 7. 2021, str. 1);
* Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. 6. 2020, str. 13), zadnjič popravljeno s Popravkom (UL L št. 125 z dne 11.5. 2023, str. 60);
* Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L št. 119 z dne 4. 5. 2016, str. 1), zadnjič popravljena s Popravkom (UL L št. 127 z dne 23. 5. 2018, str. 2);
* Zakon o varstvu osebnih podatkov (Uradni list RS, št. 163/22);
* Uredba Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L št. 433I z dne 22. 12. 2020, str. 11), zadnjič spremenjena z Uredbo Sveta (EU, Euratom) 2022/2496 z dne 15. decembra 2022 o spremembi Uredbe (EU, Euratom) 2020/2093 o določitvi večletnega finančnega okvira za obdobje 2021–2027 (UL L št. 325 z dne 20. 12. 2022, str.11);
* Sklep Sveta (EU, Euratom) 2020/2053 z dne 14. decembra 2020 o sistemu virov lastnih sredstev Evropske unije in razveljavitvi Sklepa 2014/335/EU, Euratom (UL L št. 424 z dne 15. 12. 2020, str. 1);
* Uredba o ratifikaciji Sklepa Sveta (EU, Euratom) 2020/2053 z dne 14. decembra 2020 o sistemu virov lastnih sredstev Evropske unije in razveljavitvi Sklepa 2014/335/EU, Euratom (Uradni list RS – Mednarodne pogodbe, št. 2/21);
* Uredba (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (UL L št. 433I z dne 22. 12. 2020, str. 1), zadnjič popravljena s Popravkom (UL L št. 2023/90149 z dne 5. 12. 2023);
* Uredba (EU) 2021/1060;
* Uredba (EU) 2021/1058 Evropskega parlamenta in Sveta z dne 24. junija 2021 o Evropskem skladu za regionalni razvoj in Kohezijskem skladu (UL L št. 231 z dne 30. 6. 2021, str. 60), zadnjič popravljena s Popravkom Uredbe (UL L št. 13 z dne 20. 1. 2022, str. 74);
* Listina Evropske unije o temeljnih pravicah (UL C št. 326 z dne 26. 10. 2012, st. 391);
* Konvencija Združenih narodov o pravicah invalidov (Zakon o ratifikaciji Konvencije o pravicah invalidov in Izbirnega protokola h Konvenciji o pravicah invalidov, Uradni list RS – Mednarodne pogodbe, št. 10/08);
* Sporazum o partnerstvu med Slovenijo in Evropsko komisijo za obdobje 2021–2027, št. CCI 2021SI16FFPA001 z dne 12. 9. 2022 z vsemi spremembami;
* Program evropske kohezijske politike v obdobju 2021-2027 v Sloveniji, št. CCI 2021SI16FFPR001 z dne 12. 12. 2022 (program EKP), z vsemi spremembami, objavljen na https://evropskasredstva.si/app/uploads/2022/12/Program-evropske-kohezijske-politike-sprejeta-verzija-12.-12.-2022.pdf
* Sklep Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju in Priloga k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju , objavljene na spletni strani https://ec.europa.eu/regional\_policy/sources/guidance/GL\_corrections\_pp\_irregularities\_SL.pdf in <https://ec.europa.eu/regional_policy/sources/guidance/GL_corrections_pp_irregularities_annex_SL.pdf>;
* Smernice o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih Komisija izvede v skladu s členoma 99 in 100 Uredbe Sveta (ES) št. 1083/2006 z dne 11. julija 2006, objavljene na <https://evropskasredstva.si/navodila/>;
* Navodila organa upravljanja za finančno upravljanje evropske kohezijske politike cilja »naložbe za rast in delovna mesta v programskem obdobju 2021–2027«, z vsemi spremembami, ki bodo objavljene v času izvajanja pogodbe;
* Navodila organa upravljanja za načrtovanje, odločanje o podpori, spremljanje in poročanje o izvajanju evropske kohezijske politike v programskem obdobju 2021–2027, april 2023, objavljena na spletni strani: <https://evropskasredstva.si/evropska-kohezijska-politika/navodila-in-smernice/>, z vsemi spremembami, ki bodo objavljene v času izvajanja pogodbe;
* Navodila organa upravljanja o upravičenih stroških za sredstva evropske kohezijske politike v programskem obdobju 2021–2027, oktober 2023, objavljena na spletni strani <https://evropskasredstva.si/evropska-kohezijska-politika/navodila-in-smernice/>, z vsemi spremembami, ki bodo objavljene v času izvajanja pogodbe;
* Navodila organa upravljanja za izvajanje upravljalnih preverjanj in preverjanj opravljanja prenesenih nalog, oktober 2023, objavljena na spletni strani <https://evropskasredstva.si/evropska-kohezijska-politika/navodila-in-smernice/>, z vsemi spremembami, ki bodo objavljene v času izvajanja pogodbe;
* Navodila organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027, marec 2023, objavljena na spletni strani <https://evropskasredstva.si/evropska-kohezijska-politika/navodila-in-smernice/>, z vsemi spremembami, ki bodo objavljene v času izvajanja pogodbe;
* Smernice organa upravljanja za uporabo »načela, da se ne škoduje bistveno« pri izvajanju Programa evropske kohezijske politike v obdobju 2021-2027 v Sloveniji, avgust 2023, objavljena na spletni strani <https://evropskasredstva.si/evropska-kohezijska-politika/navodila-in-smernice/>, z vsemi spremembami, ki bodo objavljene v času izvajanja pogodbe;
* Postopkovnik za izvajanje Listine Evropske unije o temeljnih pravicah in Konvencije Združenih narodov o pravicah invalidov v skladu s Sklepom Sveta 2010/48/ES, april 2023, objavljena na spletni strani <https://evropskasredstva.si/evropska-kohezijska-politika/navodila-in-smernice/>, z vsemi spremembami, ki bodo objavljene v času izvajanja pogodbe;
* Priporočilo organa upravljanja za uporabo orodja ARACHNE v sistemu izvajanja evropske kohezijske politike 2014-2020 cilja Naložbe za rast in delovna mesta, oktober 2018, objavljena na spletni strani <https://www.eu-skladi.si/sl/ekp/navodila>, z vsemi spremembami, ki bodo objavljene v času izvajanja pogodbe;
* Uredba o postopkih, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11);
* Zakon o podpornem okolju za podjetništvo (Uradni list RS, št. 102/07, 57/12, 82/13, 17/15, 27/17, 13/18 – ZSInv in 40/23-ZZrID-A);
* Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F);

- Zakon o preprečevanju pranja denarja in financiranja terorizma (ZPPDFT-2) (Uradni list. št. 48/22 in 145/22);

* Zakon o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17);
* Uredba Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L št. 2023/2831 z dne 15. 12. 2023);
* Program ukrepov Ministrstva za gospodarstvo, turizem in šport za spodbujanje podjetništva in konkurenčnosti v obdobju 2024 – 2030 z dne 8. 3. 2024.

Pogodbeni stranki se dogovorita, da sta pri izvajanju pravic in obveznosti iz te pogodbe dolžni spoštovati vse slovenske in evropske predpise in dokumente, navedene v prejšnjem odstavku, in njihovo vsebino sprejemata v pogodbeno vsebino. V primeru neskladja med pogodbenimi določbami in dokumenti, navedenimi v prejšnjem odstavku, prevladajo predpisi in pogoji prava EU.

Upravičenec s podpisom te pogodbe izrecno potrjuje, da je v celoti seznanjen z vsemi predpisi in dokumenti, navedenimi v prvem odstavku tega člena, in se z vsebino pravic in obveznosti pogodbenih strank izrecno strinja. Pogodbeni stranki se strinjata, da bosta izpolnjevali svoje obveznosti po tej pogodbi v skladu z vsakokratno veljavnimi predpisi in dokumenti, na katere se ta pogodba sklicuje in so del pogodbenega prava.

Seznam pravnih podlag ni zaključen oziroma se lahko po potrebi še dopolnjuje, saj je odvisen od sprejema novih izvedbenih in delegiranih uredb, ki jih sprejme Komisija.

1. **PODATKI O OPERACIJI IN OBDOBJE UPRAVIČENOSTI**
2. člen

Vsebina operacije, namen, cilj z opredeljenimi ključnimi kazalniki uspešnosti, aktivnosti, terminski plan ter finančni načrt so opredeljeni v vlogi, ki je kot Priloga št. 1 sestavni del pogodbe.

Pogodbeni stranki sta soglasni, da potrditev projekta in vloge na javni razpis s sklepom o izboru in vključitev vloge v to pogodbo ne pomeni tudi avtomatične odobritve financiranja posameznih upravičenih stroškov, opredeljenih v vlogi, na temeljih, opredeljenih v 11. členu te pogodbe. Upravičenost financiranja bo ministrstvo preverjalo v okviru vsakokratne presoje zahtevkov za izplačilo, na način in z dinamiko, kot sta opredeljena v tej pogodbi, ob upoštevanju Navodil organa upravljanja o upravičenih stroških za sredstva evropske kohezijske politike za programsko obdobje 2021–2027, z vsemi spremembami, ki bodo objavljene v času izvajanja pogodbe.

Prav tako so sestavni del te pogodbe tudi besedilo celotne razpisne dokumentacije ter vprašanja in odgovori, ki so bili dani s strani ministrstva v fazi priprave vloge na javni razpis.

Operacija se lahko začne izvajati z dnem, ko ministrstvo izda sklep o izboru. Vse aktivnosti operacije morajo biti izvedene najpozneje do 31. 5. 2029.

Obdobje upravičenih stroškov se začne z dnem, ko ministrstvo izda sklep o izboru, to je \_\_\_\_\_\_\_, in traja največ do 31. 5. 2029.

Obdobje upravičenosti izdatkov je od datuma izdaje sklepa o izboru s strani ministrstva, to je od\_\_\_\_ do izstavitve zadnjega zahtevka za izplačilo, ko je tudi skrajni datum za zaključek operacije, to je najkasneje do 30. 6. 2029.

Operacija se fizično zaključi najkasneje z oddajo zadnjega zahtevka za izplačilo.

Začetek operacije je \_\_\_\_\_\_\_\_\_\_\_\_\_\_\_\_.

Zaključek operacije je\_\_\_\_\_\_\_\_\_\_\_\_\_\_\_ .

V primeru, da se ugotovi, da je operacija pred izdajo sklepa o izboru že zaključena, ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na transakcijski račun upravičenca do dneva vračila v dobro proračuna Republike Slovenije.

Upravičenec za osebe, ki bodo po njegovem naročilu delale na operaciji v zvezi z izpolnitvijo te pogodbe, odgovarja, kot bi delo opravil sam.

Predmet te pogodbe je izpolnjen, ko je zaključena celotna operacija oziroma so izvedene vse aktivnosti v njenem okviru, ne glede na to, ali jih izvaja upravičenec po tej pogodbi ali kdo tretji. Dokazno breme, da je predmet pogodbe izpolnjen, je na strani upravičenca.

1. člen

Upravičenec se zavezuje, da bo dosegel projektni cilj, kot izhaja iz njegove vloge na javni razpis.

Upravičenec mora ob zaključku operacije dokazati izpolnjevanje projektnega cilja potrjenega projekta, ki je vzpostavitev in uspešno delovanje Slovenskega centra za krožno gospodarstvo za zeleni, ustvarjalni in pametni razvoj (v nadaljnjem besedilu: Center) z doseženimi ključnimi kazalniki uspešnosti.

Upravičenec mora tako dokazati, da je v rokih, ki so navedene v spodnji preglednici, dosegel ciljne vrednosti ključnih kazalnikov uspešnosti:

|  |  |  |
| --- | --- | --- |
| Obvezni ključni kazalniki uspešnosti | | |
| Ključni kazalnik uspešnosti 1 | *(kazalnik)* | |
| Načrtovana vrednost: \_\_\_\_\_\_\_\_\_ | Leto – rok za dosego načrtovane vrednosti: \_\_\_\_\_\_\_\_\_ |
| Ključni kazalnik uspešnosti 2 | *(kazalnik)* | |
| Načrtovana vrednost: \_\_\_\_\_\_\_\_\_ | Leto – rok za dosego načrtovane vrednosti: \_\_\_\_\_\_\_\_\_ |
| Ključni kazalnik uspešnosti *n* | *(kazalnik)* |
| Načrtovana vrednost: \_\_\_\_\_\_\_\_\_ | Leto – rok za dosego načrtovane vrednosti: \_\_\_\_\_\_\_\_\_ |
| Dodatni ključni kazalniki uspešnosti | | |
| Ključni kazalnik uspešnosti *n+1* | *(kazalnik)* | |
| Načrtovana vrednost: \_\_\_\_\_\_\_\_\_ | Leto – rok za dosego načrtovane vrednosti: \_\_\_\_\_\_\_\_\_ |
| Ključni kazalnik uspešnosti *n+2* | *(kazalnik)* | |
| Načrtovana vrednost: \_\_\_\_\_\_\_\_\_ | Leto – rok za dosego načrtovane vrednosti: \_\_\_\_\_\_\_\_\_ |

O doseganju projektnega cilja upravičenec poroča ministrstvu ob predložitvi vsakega zahtevka za izplačilo, v končnem poročilu in v poročilih iz 19. člena te pogodbe.

V primeru, da upravičenec tekom izvajanja operacije in ob zaključku operacije ne bo dokazal uresničitev načrtovanega projektnega cilja in vrednosti ključnih kazalnikov uspešnosti (tako obveznih kot dodatnih) v celoti, lahko ministrstvo zahteva vračilo že izplačanih sredstev oz. sorazmernega dela sredstev za nerealizirani del cilja vključno s ključnimi kazalniki uspešnosti, skupaj z zakonskimi zamudnimi obrestmi.

1. **POGODBENA VREDNOST IN FINANČNI NAČRT**
2. člen

Ministrstvo po izvedenem javnem razpisu za vzpostavitev in delovanje Slovenskega centra za krožno gospodarstvo - za zeleni, ustvarjalni in pametni razvoj na podlagi sklepa o izboru upravičencu dodeli nepovratna sredstva za financiranje skupnih upravičenih stroškov (brez DDV) operacije »\_\_\_\_\_\_\_\_\_\_\_\_\_\_\_« v višini \_\_\_\_\_\_\_\_\_\_\_\_\_\_\_\_\_\_ EUR (z besedo \_\_\_\_\_\_\_\_\_\_\_\_\_\_\_\_\_\_\_\_\_\_EUR 00/100).

V okviru dodeljenih nepovratnih skupnih javnih sredstev je razmerje med sredstvi na postavkah namenskih sredstev EU za kohezijsko politiko in na postavkah slovenske udeležbe za financiranje operacije za programsko območje Kohezijska regija Zahodna Slovenija 40:60 (v %) in za programsko območje Kohezijska regija Vzhodna Slovenija 85:15 (v %).

Sredstva, dodeljena za operacijo, se bodo štela pro rata (proporcionalno) v breme Kohezijske regije Vzhodna Slovenija in Kohezijske regije Zahodna Slovenija v razmerju 52,38: 47,62.

Sredstva financiranja so zagotovljena v okviru proračuna RS za leto 2024, 2025, 2026, 2027, 2028 in 2029, na proračunskih postavkah:

|  |  |  |  |
| --- | --- | --- | --- |
| Proračunska postavka | Kohezijska regija (V/Z) | udeležba | Vrednost |
| **ESRR 21-27-V-EU**  **ESRR 21-27-Z-EU** |  | 85%  40 % |  |
| **ESRR 21-27-V-slov. udeležba**  **ESRR 21-27-Z-slov. udeležba** |  | 15 %  60 % |  |

Operacijo delno financira Evropska unija, in sicer iz Evropskega sklada za regionalni razvoj. Operacija se izvaja v okviru Programa evropske kohezijske politike v obdobju 2021-2027 v Sloveniji.

Neupravičeni stroški in upravičeni stroški, ki so nastali s kršitvijo predpisov ali te pogodbe, niso predmet financiranja po tej pogodbi. Če je upravičenec prejel sredstva, ki niso predmet financiranja po tej pogodbi, jih mora vrniti v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

Številka projekta v Načrtu razvojnih programov (NRP): \_\_\_\_\_\_\_\_\_\_\_\_\_\_\_\_\_\_.

Upravičenec se obveže zagotoviti plačila iz svojih sredstev za izdatke operacije, ki niso predmet upravičenih stroškov, in ki se financirajo na podlagi te pogodbe.

1. člen

Ministrstvo se obveže upravičencu financirati upravičene stroške v višini izkazanih in plačanih upravičenih izdatkov, vendar največ do pogodbeno dogovorjenega zneska, opredeljenega v pogodbi, pod pogoji v pogodbi.

Finančni viri za celotno obdobje financiranja operacije po posameznih letih so naslednji:

|  |  |  |  |
| --- | --- | --- | --- |
| Leto | Financiranje s sredstvi državnega proračuna za kohezijsko politiko (EUR) | Lastni viri (EUR) | Skupaj (EUR) |
| 2024 |  |  |  |
| 2025 |  |  |  |
| 2026 |  |  |  |
| 2027 |  |  |  |
| 2028 |  |  |  |
| 2029 |  |  |  |
| SKUPAJ |  |  |  |

1. člen

Dodeljena sredstva so namenska in jih sme upravičenec uporabljati izključno v skladu s pogoji, navedenimi v sklepu o izboru, javnem razpisu in ostalih delih razpisne dokumentacije in v pogodbi, sicer gre za neupravičene stroške.

Dokazila o namenski porabi sredstev morajo zagotavljati revizijsko sled in biti v skladu z opredelitvami iz javnega razpisa in te pogodbe za vsako vrsto upravičenega stroška posebej. Upravičenec mora vselej zagotoviti ministrstvu in drugim nadzornim organom, ki so opredeljeni v 34. členu pogodbe, dokazila o namenski porabi sredstev. Poraba sredstev za stroške, ki ne spadajo med upravičene kategorije stroškov, opredeljene v javnem razpisu oziroma v pogodbi, ni dovoljena oziroma je taka poraba sredstev nenamenska in posledično neupravičena.

V primeru ugotovljene nenamenske porabe sredstev je upravičenec dolžan vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

1. **UPRAVIČENI STROŠKI IN IZDATKI**
2. člen

Upravičeni stroški, kot izhajajo iz vloge upravičenca in ki bodo priznani v okviru operacije, so stroški, povezani z vzpostavitvijo, delovanjem in storitvami Centra.

Predmet financiranja so skupni upravičeni stroški (namenska poraba) v skladu z javnim razpisom in vsakokratno veljavnimi Navodili organa upravljanja o upravičenih stroških za sredstva evropske kohezijske politike za programsko obdobje 2021–2027 in Smernicami za uporabo možnosti poenostavljenega obračunavanja stroškov v evropskih strukturnih in investicijskih skladih (skladi ESI), objavljenimi na spletni strani: <https://eur-lex.europa.eu/legal-content/SL/TXT/PDF/?uri=CELEX:52021XC0527(02)>.

Davek na dodano vrednost je upravičen strošek. Če sredstva kohezijske politike za končnega prejemnika predstavljajo državno pomoč, DDV ni upravičen strošek.

V primeru ugotovljenega ustvarjanja prihodkov v okviru operacije se ti odštejejo od celotne vrednosti operacije, vrednost dodeljenih sredstev pa se sorazmerno zmanjša.

1. člen

Upravičenec upravičenost stroškov operacije v okviru posameznega zahtevka za izplačilo dokazuje z dokazili, ki jih je treba predložiti v skladu z vsakokratno veljavnimi Navodili organa upravljanja o upravičenih stroških za sredstva evropske kohezijske politike v programskem obdobju 2021–2027, vsakokratno veljavnimi Navodili organa upravljanja za izvajanje upravljalnih preverjanj in preverjanj opravljanja prenesenih nalog in drugimi vsakokratno veljavnimi navodili ministrstva, ki je izvedlo javni razpis (navodila za upravičence).

Če upravičenec v roku, postavljenem s strani ministrstva, ne predloži vseh zahtevanih dokazil o upravičenosti stroškov, ministrstvo zavrne zahtevek za izplačilo. V primeru ponavljajočih tovrstnih kršitev pa postopa skladno z drugim odstavkom 29. člena te pogodbe.

Stroški in izdatki so upravičeni do povračil iz sredstev evropske kohezijske politike:

* če so z operacijo neposredno povezani, so potrebni za njeno izvajanje in so v skladu s ciljem operacije,
* če so dejansko nastali: za dela, ki so bila opravljena; za blago, ki je bilo dobavljeno; za storitve, ki so bile izvedene,
* če so priznani v skladu s skrbnostjo dobrega gospodarja,
* če nastanejo in so plačani v obdobju upravičenosti,
* če temeljijo na verodostojnih knjigovodskih in drugih listinah in
* če so v skladu z veljavnimi pravili Unije in predpisi Republike Slovenije.

1. člen

Upravičeni stroški po tej pogodbi so:

* **Stroški plač in povračil v zvezi z delom: stroški osebja, zaposlenega pri konzorcijskih partnerjih, v obsegu zaposlitve/dela** na operaciji. Dokazovanje poteka po poenostavljenem načinu poročanja in sicer po metodologiji standardne lestvice stroškov na enoto. Vrednost stroška dela na uro po standardni lestvici stroška na enoto je 25,80 EUR, ki se posodablja na dve leti.

### Stroški za službena potovanja: stroški službenih potovanj oseb, ki so povezana z delom na operaciji. Stroške za službena potovanja lahko konzorcijski partnerji uveljavljajo samo za pri njih zaposlene osebe.

* **Stroški storitev zunanjih izvajalcev: stroški svetovalnih in drugih ustreznih storitev**, ki so bile kupljene od zunanjih izvajalcev po običajnih tržnih pogojih in ki so uporabljene izključno za operacijo na aktivnostih, ki so opredeljene v celovitem načrtu dela Centra in v letnih načrtih dela Centra.
* **Stroški nakupa opredmetenih osnovnih sredstev: stroški nakupa opreme ter drugih opredmetenih osnovnih sredstev** (razen stroškov nakupa zemljišč in stavb), nujno potrebnih za izvedbo operacije in neposredno povezanih s ciljem operacije.
* **Stroški nakupa neopredmetenih osnovnih sredstev: stroške znanja, patentov in programske opreme**, ki so bili kupljeni ali je bilo zanje pridobljeno licenčno dovoljenje od zunanjih virov po običajnih tržnih pogojih, uporabljenih izključno za operacijo. Neopredmetena osnovna sredstva se morajo uporabljati izključno za namen in v skladu s ciljem operacije.
* **Stroški najema opredmetenih in neopredmetenih osnovnih sredstev: najem neopredmetenih in opredmetenih osnovnih sredstev**, nujno potrebnih za izvedbo operacije, če se le-ta uporabljajo izključno za izvedbo operacije in ne za morebitne druge namene ter so neposredno povezana s ciljem operacije.
* **Stroški informiranja in komuniciranja: informiranje in komuniciranje**, ki je uporabljeno izključno za operacijo na aktivnostih, ki so opredeljene v celovitem načrtu dela Centra in v letnih načrtih dela Centra.
* **Posredni stroški:** za **posredne stroške** je upoštevano pavšalno financiranje, in sicer v višini pavšalne stopnje do 15 % upravičenih neposrednih stroškov plač in povračil v zvezi z delom za osebje, ki dela na operaciji. Upravičeni so posredni stroški v okviru dodatnih režijskih stroškov in drugih stroškov poslovanja, vključno s stroški materiala, zalog in podobnih izdelkov, ki so povezani z neposrednimi aktivnostmi operacije.

Podrobnejša predstavitev posameznih kategorij upravičenih stroškov, način dokazovanja ter zahtevana dokazila so natančneje določeni v Pojasnilih javnega razpisa in v navodilih za upravičenca.

Pred izvajanjem aktivnosti mora upravičenec pripraviti seznam, ki vsebuje ceno storitev, namenjenih za končne prejemnike. Seznam mora biti predhodno odobren s strani ministrstva.

1. člen

Intenzivnosti pomoči, ki predstavlja delež financiranja glede na dokazane upravičene stroške za aktivnosti v okviru sklopa D točke 2.2. javnega razpisa, ki se izvaja po shemi *de minimis,* je 100 % upravičenih stroškov. Upravičeni stroški storitev v okviru tega sklopa aktivnosti morajo biti skladni z veljavno shemo *de minimis,* in navodili za upravičenca.

Financiranje upravičenih stroškov v okviru ostalih sklopov aktivnosti (A, B, C, E in F točke 2.2. javnega razpisa) ne predstavlja državne pomoči za končnega prejemnika, če gre za storitve splošne narave, ki so prosto dostopne širši javnosti pod enakimi pogoji. V nasprotnem primeru gre za *de minimis* pomoč, kot je opredeljena v točki 10.1 javnega razpisa.

1. **ZAHTEVKI ZA IZPLAČILO**
2. člen

Višina financiranja upravičenih stroškov operacije mora znašati vsaj 1.750.000,00 EUR ter največ 3.500.000,00 EUR.

Osnova za izplačilo sredstev za financiranje upravičenih stroškov so zahtevki upravičenca za izplačilo sredstev, ki se praviloma izstavljajo v skladu z navedenimi datumi:

- 1. zahtevek - v letu 2024: 20. 9. 2024

- 2. zahtevek - v letu 2025: 28. 2. 2025

- 3. zahtevek – v letu 2025: 30. 8. 2025

- 4. zahtevek – v letu 2026: 28. 2. 2026

- 5. zahtevek – v letu 2026: 30. 8. 2026

- 6. zahtevek - v letu 2027: 28. 2. 2027

- 7. zahtevek – v letu 2027: 30. 8. 2027

- 8. zahtevek – v letu 2028: 28. 2. 2028

- 9. zahtevek – v letu 2028: 30. 8. 2028

- 10. zahtevek – v letu 2029: 28. 2. 2029

- 11. zahtevek – v letu 2029: 30. 6. 2029.

Zadnji zahtevek je potrebno predložiti do 30. 6. 2029, kar predstavlja konec obdobja upravičenosti izdatkov. V primeru zamude z izstavitvijo zahtevka lahko upravičenec izgubi pravico do koriščenja sredstev, uveljavljanih z zahtevkom, izstavljenim z zamudo.

Roki za oddajo zahtevkov za izplačilo (razen rok za oddajo zadnjega zahtevka za izplačilo) se lahko spremenijo na podlagi izdanega soglasja skrbnika te pogodbe s strani ministrstva in sicer na osnovi utemeljenih razlogov, podanih v predlogu s strani upravičenca. Zaradi navedene spremembe, ki ne vpliva na spremembo dinamike sofinanciranja iz 16. člena te pogodbe, ni potrebno sklepati pisnega dodatka k pogodbi.

1. člen

Po predvideni dinamiki financiranja operacije, navedene v vlogi na javni razpis, se upravičenec zavezuje, da bo v posameznih proračunskih letih izvajanja operacije ministrstvu izstavil zahtevke za izplačilo v naslednjih maksimalnih letnih zneskih:

|  |  |
| --- | --- |
| Leto | Skupaj sofinanciranje |
| 1. leto | EUR |
| 1. leto | EUR |
| 1. leto | EUR |
| 1. leto | EUR |
| 1. leto | EUR |
| 1. leto | EUR |
| SKUPAJ VREDNOST | EUR |

Dinamika financiranja se lahko v primeru utemeljenih razlogov in če ima ministrstvo na razpolago prosta proračunska sredstva, na pisni predlog upravičenca spremeni s sklenitvijo pisnega dodatka k tej pogodbi.

1. člen

Zahtevek za izplačilo mora upravičenec predložiti v obliki e-računa v HTML obliki, preko Urada Republike Slovenije za javna plačila, kot dokazilo pa mora biti v kopiji priložen k poročilu, skupaj z vsemi ostalimi zahtevanimi dokazili. V primeru neujemanja se upošteva e-račun.

Zahtevku za izplačilo je potrebno priložiti:

* s strani ministrstva predpisane obrazce za pripravo zahtevka za izplačilo,
* vmesno ali končno poročilo o izvajanju projekta z informacijo in dokazili glede doseganja cilja in ključnih kazalnikov uspešnosti,
* dokazila o upravičenosti stroškov v skladu z 13. členom te pogodbe.

Zahtevke za izplačilo mora podpisati zakoniti zastopnik upravičenca.

Za namene dodatnega preverjanja upravičenosti stroškov s strani ministrstva ali drugega pristojnega organa mora upravičenec na poziv ministrstva, drugega pristojnega organa ali drugih udeležencev evropske kohezijske politike predložiti še dodatna dokazila o upravičenosti stroškov. Dokazno breme za izkazovanje upravičenosti stroškov je na strani upravičenca.

Upravičenec izjavlja, da mu je znana vsebina Navodil organa upravljanja za izvajanje upravljalnih preverjanj in preverjanj opravljanja prenesenih nalog, z vsemi spremembami, ki bodo objavljene v času izvajanja te pogodbe. Pogodbeni stranki se dogovorita, da se dodatno preverjanje opravi skladno z vsakokratno veljavnimi navodili pristojnih organov ali institucij.

Ministrstvo lahko od upravičenca zahteva dodatna pojasnila, ki dokazujejo upravičenost nastanka stroška za izvedbo operacije, če ministrstvo ali drug pristojni organ ob pregledu zahtevka za izplačilo ne ugotovi neposredne povezave med nastankom priglašenega stroška in izvedbo operacije. Če se ob pregledu zahtevka za izplačilo ugotovi, da upravičenec uveljavlja stroške, ki niso upravičeni stroški operacije, si ministrstvo pridržuje pravico, da zavrne zahtevek za izplačilo, ter upravičenca pozove k izstavitvi novega zahtevka za izplačilo, ki skladno s pozivom ministrstva izplačilo zahtevka zniža v višini neupravičenih stroškov.

1. **PLAČILNI ROKI**
2. člen

Ministrstvo se obveže, da bo odobrena sredstva plačalo skladno z veljavnim zakonom, ki ureja izvrševanje proračuna Republike Slovenije po prejemu pravilno izstavljenega zahtevka za izplačilo in potrjene dokumentacije, ki izkazuje nastanek upravičenih stroškov, ter v okviru razpoložljivih proračunskih sredstev za to operacijo, in sicer na transakcijski račun upravičenca (vodilnega konzorcijskega partnerja).

Št. TRR:\_\_\_\_\_\_\_\_\_\_\_\_\_\_\_

Odprt pri banki:\_\_\_\_\_\_\_\_\_\_\_\_\_\_\_\_\_\_.

Vodilni konzorcijski partner v zastopstvu vseh konzorcijskih partnerjev mora ustrezni del prejetih namenskih sredstev najkasneje v 3 delovnih dneh po dnevu, ko jih je prejel od ministrstva, prenakazati drugim konzorcijskim partnerjem. Višina sredstev izhaja iz dokumentov zahtevka za izplačilo v informacijskem sistemu organa upravljanja, ki jih pred izplačilom sredstev upravičencu potrdi ministrstvo.

Izpolnitev obveznosti ministrstva je vezana na proračunske zmogljivosti ministrstva v posameznih proračunskih letih. Če pride do spremembe v državnem proračunu ali v programu dela ministrstva, ki neposredno vpliva na to pogodbo, sta pogodbeni stranski soglasni, da ustrezno spremenita pogodbeno vrednost oziroma dinamiko izplačil z dodatkom k tej pogodbi.

Če se upravičenec ne strinja s spremembami iz prejšnjega odstavka, lahko ministrstvo odstopi od te pogodbe in zahteva vračilo vseh izplačanih sredstev.

1. **SPREMLJANJE POGODBE PO ZAKLJUČKU OPERACIJE**
2. člen

Upravičenec se zavezuje, da bo ministrstvu še tri leta po zaključku operacije dostavljal letna poročila o delovanju Centra in doseganju ključnih kazalnikov uspešnosti, in sicer najpozneje do 28. februarja tekočega leta za preteklo leto.

1. **AKTIVNOSTI MINISTRSTVA**
2. člen

Ministrstvo se pod pogojem pravilnega in pravočasnega izpolnjevanja pogodbenih obveznosti s strani upravičenca obveže upravičencu financirati operacijo v višini izkazanih upravičenih stroškov največ do pogodbene vrednosti iz prvega odstavka 8. člena te pogodbe, vse v okviru razpoložljivih proračunskih sredstev.

Ministrstvo nadzira pravilno, zakonito, gospodarno in učinkovito izvedbo operacije, ki je predmet te pogodbe.

Ministrstvo je dolžno upravičencu na njegovo pisno zaprosilo pravočasno zagotoviti informacije in pojasnila v zvezi z obveznostmi iz te pogodbe, najpozneje pa v 10. delovnih dneh.

1. člen

Ministrstvo ali drug pristojen organ spremlja in nadzira izvajanje te pogodbe ter namensko porabo sredstev evropske kohezijske politike. Ministrstvo lahko za spremljanje, nadzor in evalvacijo operacije ter porabo proračunskih sredstev angažira tudi zunanje izvajalce ali pooblasti druge organe ali institucije na podlagi izvedenega javnega naročila ali neposredne pogodbe v primeru uporabe izjeme od javnega naročanja, ki razpolagajo s strokovnimi znanji, s katerimi pristojni organ ne razpolaga in ne gre za izvedbo nalog, ki spadajo v izvirno pristojnost organa.

1. člen

Vsaka sprememba navodil organa upravljanja v času trajanja te pogodbe začne veljati z dnem objave na spletni strani organa upravljanja. Če sprememba navodil posega v vsebino te pogodbe ali spreminja njeno vsebino, bosta pogodbeni stranki v roku 15 (petnajstih) dni od veljavnosti spremembe sklenili dodatek k tej pogodbi. Sklenitev takšnega dodatka ne sme posegati v določila javnega razpisa/poziva ali odločitve organa upravljanja o podpori. Če se upravičenec s spremenjenimi navodili ne strinja, lahko to pogodbo odpove brez odpovednega roka vse do izteka roka za sklenitev dodatka k tej pogodbi. Če upravičenec v navedenem roku ne sklene dodatka k tej pogodbi, lahko ministrstvo od pogodbe odstopi. V obeh primerih mora upravičenec vrniti prejeta sredstva (delno, v kolikor je delna izpolnitev mogoča glede na predmet operacije ali v celoti, če delna izpolnitev ni mogoča zaradi predmeta operacije) po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

1. člen

V primeru odkritja nepravilnosti pri operaciji lahko ministrstvo po lastni presoji oziroma skladno z ugotovitvami organa, ki opravlja nadzor nad porabo proračunskih sredstev, alternativno, kumulativno ali zaporedoma izvede naslednje ukrepe:

* začasno ustavi izplačila sredstev dokler se nepravilnost ali sum goljufije ne ovrže in/ali
* zahteva vračilo neupravičeno izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije, in/ali
* izreče finančne popravke oziroma zniža višino sredstev glede na resnost kršitve.

Pogodbeni stranki se dogovorita, da so nepravilnosti pri izvajanju operacije oziroma te pogodbe in njihovo preverjanje podrobneje urejeni v predpisih in dokumentih, navedenih v 5. členu te pogodbe, zlasti v vsakokratno veljavnih Navodilih organa upravljanja za izvajanje upravljalnih preverjanj in preverjanj opravljanja prenesenih nalogoziroma predpisu, ki jih bo nadomestil.

1. člen

Če se po izplačilu sredstev ugotovi, da so bila sredstva izplačana neupravičeno, ministrstvo:

* za znesek neupravičeno izplačanih sredstev zmanjša naslednji zahtevek (ali več zahtevkov) za izplačilo nepovratnih sredstev, če se nepravilnost ugotovi med izvajanjem pogodbe oziroma še pred končnim povračilom sredstev, ali
* zahteva vračilo neupravičeno izplačanih sredstev na podlagi zahtevka za vračilo, upravičenec pa mora vrniti neupravičeno izplačana sredstva v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije. Predmet zahtevka po tej alinei so tudi neupravičeno izplačana sredstva, ki niso bila v celoti poračunana po prvi alineji tega člena.

1. člen

Če med izvajanjem operacije nastopijo okoliščine, ki bi vplivale na sklenitev pogodbe o financiranju na način, da se ta ne bi sklenila, če bi te okoliščine obstajale ob njenem sklepanju, lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

1. člen

V primeru, da ministrstvo ugotovi, da so bila upravičencu sredstva s sklepom o izboru dodeljena neupravičeno, odstopi od te pogodbe in zahteva vračilo že izplačanih sredstev. Neupravičeno izplačana sredstva je potrebno vrniti v proračun Republike Slovenije v roku 30 (tridesetih) dni od prejema pisnega zahtevka ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

V primeru, da med izvajanjem operacije pride do sprememb, ki bi vplivale na sklenitev te pogodbe o financiranju tako, da se le-ta ne bi sklenila, ministrstvo odstopi od pogodbe ter zahteva vračilo izplačanih sredstev.

V primeru, da se po podpisu pogodbe ugotovi, da vloga upravičenca ne izpolnjuje vseh pogojev javnega razpisa, ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila sredstev na TRR upravičenca do dneva vračila v dobro proračuna Republike Slovenije.

1. **OBVEZNOSTI UPRAVIČENCA**
2. člen

Upravičenec se zavezuje, da bo izvedba operacije, ki je predmet financiranja po tej pogodbi, pravilna, zakonita, gospodarna in učinkovita, sicer gre za bistveno kršitev te pogodbe.

Upravičenec bo izvedel operacijo skladno z dokumenti in navodili, navedenimi v 5. členu pogodbe in veljavnimi v času izvedbe posameznih aktivnosti operacije. V primeru dvoma o vsebini navedenih dokumentov ali predpisov oziroma negotovosti glede pravilne izpolnitve svojih obveznosti po teh je upravičenec dolžan na ministrstvo podati pisno zaprosilo za pojasnila v zvezi z obveznostmi. Ministrstvo je dolžno v roku 15 (petnajstih) dni pisno odgovoriti na vprašanja upravičenca.

Če bo Evropska komisija od RS zahtevala vračilo neupravičeno prejetih ali porabljenih sredstev, ki so bila upravičencu izplačana po tej pogodbi, ali jih je Republika Slovenija dolžna vrniti, se upravičenec zaveže, da bo vsa sredstva, ki jih je skladno s to pogodbo prejel iz proračuna EU in Republike Slovenije, vrnil ministrstvu oziroma organu Republike Slovenije v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

Predhodno izvedena upravljalna preverjanja po 72. členu v zvezi s 74. členom Uredbe 2021/1060/EU ali revizije nacionalnih nadzornih organov in s tem povezane odobritve izplačil upravičencu ne vplivajo na upravičenje ministrstva zahtevati neupravičeno izplačana sredstva skupaj z zakonskimi zamudnimi obrestmi, ki so jih ugotovili drugi nadzorni organi v sistemu evropske kohezijske politike.

1. člen

Upravičenec je odgovoren za zakonito, gospodarno in namensko porabo dodeljenih sredstev in s podpisom te pogodbe potrjuje in jamči, da:

* je seznanjen z dejstvom, da je pomoč sofinancirana s strani evropskih strukturnih skladov, in se strinja, da se pri izvajanju operacije upoštevajo predpisi in navodila organa upravljanja, ki veljajo za črpanje sredstev iz evropskih strukturnih skladov;
* je seznanjen z dejstvom, da so udeleženci evropske kohezijske politike dolžni preprečevati, odkrivati, odpravljati nepravilnosti in poročati o njih ter izvajati finančne in druge popravke v povezavi z odkritimi posameznimi ali sistemskimi nepravilnostmi;
* je seznanjen z dejstvom, da se uporabi pavšalni znesek ali ekstrapolirani finančni popravek v primerih, ko zneska neupravičenih izdatkov ni mogoče natančno določiti;
* so pogodbo in vse druge listine v zvezi s to pogodbo podpisale osebe, ki so vpisane v Poslovni register Slovenije (v nadaljnjem besedilu: ePRS) kot zakoniti zastopniki upravičenca (vodilnega konzorcijskega partnerja) za tovrstno zastopanje, oziroma druge osebe, ki jih je za to pooblastila oseba, vpisana v ePRS, oziroma pooblaščene osebe (v primeru oseb javnega prava);
* je ministrstvo seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev ministrstva o sklenitvi te pogodbe;
* bo pred sklenitvijo pogodb o oddaji javnega naročila od ponudnika pridobil izjavo o lastniški strukturi (glej Zakon o integriteti in preprečevanju korupcije);
* so vsi podatki, ki jih je posredoval ministrstvu v zvezi s to pogodbo, ažurni, resnični, veljavni, popolni in nespremenjeni tudi v času njene sklenitve;
* bo operacijo izvajal s skrbnostjo dobrega gospodarja,

Kršitve jamstev iz prejšnjega odstavka so bistvene kršitve te pogodbe. V primeru takih kršitev ministrstvo lahko odstopi od te pogodbe, upravičenec pa mora vrniti prejeta sredstva po tej pogodbi v roku 30  (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

1. člen

Upravičenec (katerikoli konzorcijski partner) se zavezuje, da bo:

* operacijo izvajal skladno z vsakokratno veljavnimi predpisi in navodili organa upravljanja in ministrstva;
* sredstva, pridobljena po tej pogodbi, porabil namensko in izključno za upravičene stroške izvajanja operacije, katere sofinanciranje je predmet te pogodbe, vse v skladu s to pogodbo;
* v roku 8 (osmih) dni od nastanka spremembe pisno obvestil ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb in zakonitih zastopnikov, sprememba deleža ustanoviteljev, družbenikov ipd. ali druge spremembe deležev, ki bi kakor koli spremenile status upravičenca;
* ministrstvu v postavljenem roku dostavljal zahtevana pojasnila v zvezi z operacijo in med delovnim časom omogočal dostop v objekte z namenom izvajanja pregledov, povezanih z operacijo;
* predložil dokazila o upravičenosti stroškov v določenem roku;
* upošteval dodatna navodila oziroma spremembe navodil in zahtev ministrstva glede informiranosti, priprave zahtevkov za sofinanciranje in poročil, ki jih ministrstvo sprejme v skladu z vsakokratno veljavnimi predpisi;
* ministrstvo sproti pisno obveščal o dogodkih, zaradi katerih je podaljšano ali onemogočeno izvajanje operacije;
* izpolnil obveznosti v rokih, določenih za izpolnitev posameznih obveznosti;
* ministrstvu dostavljal potrjene letne načrte, skladno z navodili za upravičenca;
* pridobil dostop do informacijskega sistema organa upravljanja, opravil ustrezno izobraževanje in zahtevke za izplačilo vnesel v informacijski sistem organa upravljanja;
* za operacijo vodil ustrezno ločen knjigovodski sistem oziroma ustrezno knjigovodsko evidenco;
* zagotavljal revizijsko sled, kot jo zahtevajo Navodila organa upravljanja o upravičenih stroških za sredstva evropske kohezijske politike v programskem obdobju 2021 -2027, in hranil vso dokumentacijo v zvezi z operacijo, potrebno za zagotovitev ustrezne revizijske sledi v skladu z navodili organa upravljanja in ministrstva ter veljavnimi predpisi;
* upošteval vsakokratno veljavno zakonodajo s področja integritete in preprečevanja korupcije;
* ob zaključku operacije, najkasneje do 30. 6. 2029, ministrstvu dostavil končno poročilo o zaključku operacije;
* še 3 (tri) leta po zaključku operacije ministrstvu letno v postavljenem roku pisno poročal o cilju in ključnih kazalnikih uspešnosti, opredeljenih v tej pogodbi;
* ne bo odstopil terjatve do ministrstva tretjim osebam ali jo cediral ali zastavil ali drugače obremenil;
* rezultate dokončane operacije uporabljal v skladu z namenom sofinanciranja;
* subjektom, naštetim v 34. členu te pogodbe, omogočil nadzor nad izvajanjem operacije;
* v postopkih nadzora ali revizij operacije navajal vsa dejstva in predložil dokaze, ki bi lahko vplivali na pravilnost ugotovitev v navedenih postopkih;
* upošteval zahteve informiranja in obveščanja javnosti, skladno z 45. členom te pogodbe,
* si prizadeval morebitne spore urediti s podajo predloga ministrstvu za sklenitev dodatka k tej pogodbi,
* pred začetkom izvedbe aktivnosti iz sklopa D, točke 2.2. javnega razpisa od končnega prejemnika pridobil pisno izjavo, ki vsebuje podatke o vseh že pridobljenih *de minimis* pomočeh, skladno z veljavno Uredbo Komisije (EU) 2023/2831 ter informacijo, da končni prejemnik nima neporavnanega vračila preveč izplačane pomoči po pravilu de minimis na podlagi predhodnega poziva ministrstva, pristojnega za finance (izjava se nahaja v navodilih za upravičenca); izjavo za končnega prejemnika lahko predizpolni Center z javno dostopnimi podatki,
* pregledal izjavo in s končnim prejemnikom sklenil pogodbo o izvedbi aktivnosti iz sklopa D točke 2.2. javnega razpisa, ki mora vsebovati vsaj naslednja določila:
* vsebino aktivnosti
* višino sredstev aktivnosti (ponudbena cena Centra) in
* navedbo, da višina sredstev, ki bodo končnemu prejemniku dodeljena za izvedene aktivnosti, predstavlja višino *de minimis* pomoči na podlagi veljavne sheme  
  M001-2399245-2015 oz. po shemi, ki jo bo nadomestila,
* posredoval podatke o dodeljenih (odobrenih) *de minimis* pomočeh (na obrazcu, ki ga upravičencu mesečno posreduje ministrstvo za spremljanje izplačanih državnih in dodeljenih (odobrenih) *de minimis* pomoči v roku  10 dni od datuma dodelitve oz. odobritve posamezne *de minimis* pomoči,
* pred posredovanjem podatkov o *de minimis* pomoči preveril podatke, navedene na obrazcu za *de minimis* pomoč, in podatke na pogodbah o izvedenih aktivnostih, predvsem:
  + pravilnost matičnih številk končnih prejemnikov *de minimis* pomoči (javno dostopni podatki),
  + zapisane višine dodeljene (odobrene) *de minimis* pomoči ter
  + ob zaključku izvedene aktivnosti, za vsakega končnega prejemnika, preveriti ali je napovedana *de minimis* pomoč enaka prejeti *de minimis* pomoči.

V primeru neizpolnjevanja pogodbenih zavez iz prejšnjega odstavka ministrstvo določi upravičencu rok za odpravo nepravilnosti, kadar gre za neizpolnjevanje pogodbenih zavez, ki jih je mogoče odpraviti. Če upravičenec kljub pozivu ministrstva pomanjkljivosti ne odpravi v postavljenem roku, ki je naveden v pozivu za odpravo nepravilnosti, ministrstvo lahko odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

Če ministrstvo ali drugi pristojni organ v času izvajanja te pogodbe ugotovi, da se dodeljena sredstva uporabljajo nenamensko ali so dodeljena sredstva odtujena ali so bila upravičencu dodeljena neupravičeno ali je bila ugotovljena goljufija, prekine izplačevanje sredstev in/ali odstopi od te pogodbe, upravičenec pa mora v primeru odstopa vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

1. člen

Upravičenec (vodilni partner konzorcija) s podpisom te pogodbe zagotavlja, da so v Registru dejanskih lastnikov (v nadaljnjem besedilu: Register), ki ga vodi Agencija Republike Slovenije za javnopravne evidence in storitve (AJPES), vpisani:

- podatki o njegovih dejanskih lastnikih in dejanskih lastnikih konzorcijskih partnerjev, ki so skladno z zakonom, ki ureja preprečevanje pranja denarja in financiranja terorizma, zavezani k vpisu podatkov v Register, in

- kadar je upravičenec ali konzorcijski partner pri izvajanju te pogodbe javni naročnik v skladu z zakonom, ki ureja javno naročanje, podatki o dejanskih lastnikih izvajalca/ev in podizvajalca/cev, ki so skladno z zakonom, ki ureja preprečevanje pranja denarja in financiranja terorizma, zavezani k vpisu podatkov v Register.

Upravičenec se zavezuje, da bo na poziv ministrstva in v roku, postavljenem v pozivu, ministrstvu posredoval točne, popolne in posodobljene podatke o dejanskih lastnikih pravnih subjektov iz prejšnjega odstavka, ki niso zavezani k vpisu v Register.

Če upravičenec ne ravna v skladu z obveznostmi po tem členu, lahko ministrstvo odstopi od pogodbe in zahteva vrnitev izplačanih sredstev, upravičenec pa mora vrniti po tej pogodbi prejeta sredstva v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na transakcijski račun upravičenca do dneva vračila v proračun Republike Slovenije.

1. člen

Če upravičenec naknadno (v času izvajanja operacije) ugotovi, da v pogodbeno določenem roku oziroma s proračunsko predvidenimi sredstvi ne bo mogel izvesti dogovorjenega obsega operacije, je dolžan o razlogih za zamudo oziroma nezmožnosti izpolnitve pogodbe z ustrezno obrazložitvijo pisno obvestiti ministrstvo takoj, ko nastopijo ti razlogi, najpozneje pa v roku 15 (petnajstih) dni od njihovega nastanka.

Na podlagi upravičenčeve obrazložitve iz prejšnjega odstavka ministrstvo odloči ali bo spremembo pogodbe odobrilo in k pogodbi sklenilo dodatek ali bo od pogodbe odstopilo.

Ministrstvo lahko odstopi od pogodbe:

* če upravičenec ne ravna skladno s prvim odstavkom tega člena;
* če pisno obvestilo upravičenca iz prvega odstavka tega člena prejme po poteku pogodbeno določenega roka;
* če med izvajanjem operacije pride do okoliščin, ki bi vplivale na ocenjevanje vloge na način, da se ta ne bi sklenila, če bi te okoliščine obstajale ob njenem ocenjevanju.

Ministrstvo bo v primeru odstopa od pogodbe od upravičenca zahtevalo vrnitev vseh že prejetih sredstev, povečanih za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

1. člen

Če je v času veljavnosti pogodbe nad upravičencem (katerimkoli konzorcijskim partnerjem) začet postopek zaradi insolventnosti ali postopek prisilnega prenehanja, je upravičenec dolžan o postopku takoj obvestiti ministrstvo. Z dnem objave sklepa o začetku postopka iz prejšnjega stavka upravičenec nima več pravic po tej pogodbi, razen če je sklep razveljavljen ali postopek končan na način, da lahko upravičenec (katerikoli konzorcijski partner) posluje dalje. V vsakem primeru lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila, na TRR upravičenca do dneva vračila v dobro proračuna Republike Slovenije.

Če pride do blokade transakcijskega računa upravičenca (kateregakoli konzorcijskega partnerja), je upravičenec dolžan o blokadi takoj obvestiti ministrstvo. V času trajanja blokade upravičenec ni upravičen do sredstev po tej pogodbi. V primeru blokade lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

V primeru, če se pri kateremkoli konzorcijskem partnerju začne postopek zaradi insolventnosti ali prisilnega prenehanja ali postopek izbrisa brez likvidacije ali prisilne likvidacije ali likvidacije, in ministrstvo skladno s prvim odstavkom tega člena odstopi od pogodbe, odgovarjajo za vračilo neupravičeno prejetih sredstev vsi konzorcijski partnerji solidarno.

1. člen

Če pride pri izvajanju operacije do sprememb, kot jih navajajo navodila organa upravljanja, ki bistveno vplivajo na realizacijo izvedbe operacije, ki je predmet te pogodbe, je upravičenec (vodilni konzorcijski partner) dolžan nemudoma oziroma najkasneje v 30. dneh od nastalih sprememb o njih obvestiti skrbnika pogodbe, sicer se šteje, da se sredstva uporabljajo nenamensko.

Upravičenec je dolžan vsako finančno, vsebinsko oziroma časovno spremembo, ki bi vplivala ali bi lahko vplivala na cilje, kazalnike ali rezultate operacije pisno obrazložiti in utemeljiti, sicer izgubi pravico do nadaljnjega koriščenja sredstev kohezijske politike. V tem primeru lahko ministrstvo odstopi od te pogodbe in zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije. Pogodbeni stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku.

V primeru, da med izvajanjem operacije pride do sprememb, ki bi vplivale na oceno vloge tako, da bi se ocena znižala pod prag sofinanciranih operacij, lahko ministrstvo odstopi od pogodbe o sofinanciranju operacije ter zahteva vrnitev izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v dobro proračuna Republike Slovenije.

Med spremembe spadajo tudi zamenjave med konzorcijskimi partnerji, če le-te nastanejo zaradi utemeljenih razlogov, ki bi ogrozili uspešno izvedbo operacije. Nesoglasja med konzorcijskimi partnerji ne sodijo med utemeljene razloge. Zamenjave konzorcijskih partnerjev so možne izključno ob predhodno pridobljenem pisnem soglasju ministrstva. Upravičenec mora ministrstvu v vlogi za izdajo soglasja predložiti pojasnilo vzrokov za menjavo konzorcijskega partnerja, utemeljiti kompetence in reference novega konzorcijskega partnerja, ki bi vstopil v operacijo, pojasnilo, kako bo menjava konzorcijskega partnerja vplivala na doseganje rezultatov in cilja operacije ter druga pojasnila in dokazila na zahtevo ministrstva.

Upravičenec lahko predčasno odstopi od pogodbe le, če v odstopni izjavi navede utemeljene razloge in njihovo utemeljenost potrdi ministrstvo. Upravičenec v tem primeru izgubi pravico do sofinanciranja, razen v delu upravičenih stroškov, vezanih na že izpeljane aktivnosti operacije. Upravičenec je v tem primeru dolžan podati končno poročilo o operaciji ter izpolniti cilj in ključne kazalnike uspešnosti, sicer je celotna operacija neupravičena do sofinanciranja. V tem primeru lahko ministrstvo zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije. Če delna realizacija operacije za ministrstvo ni smiselna (nedoseganje kazalnikov), ministrstvo odstopi od pogodbe, upravičenec pa mora vrniti vsa prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

V primeru predčasnega odstopa upravičenca od pogodbe brez utemeljenih razlogov mora upravičenec vrniti vsa prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

1. **NADZOR NAD PORABO SREDSTEV**
2. člen

Upravičenec je za potrebe nadzora in spremljanja porabe sredstev ter doseganja zastavljenega cilja in ključnih kazalnikov uspešnosti dolžan ministrstvu, organu upravljanja, organu za računovodenje, revizijskemu organu, drugim nadzornim organom, vključenim v izvajanje, upravljanje, nadzor ali revizijo operacije Programa evropske kohezijske politike v obdobju 2021-2027 v Sloveniji, predstavnikom Evropske komisije, Evropskega računskega sodišča in Računskega sodišča Republike Slovenije ter njihovim pooblaščencem omogočiti dostop do celotne dokumentacije operacije (vsa dokazila o upravičenosti stroškov in omogočiti kontrolo predmeta operacije), vključno z dokumentacijo o izbiri izvajalcev, v posesti upravičenca (kateregakoli konzorcijskega partnerja), na način, da sta vsak čas možna kontrola izvajanja operacije in vpogled v dokumentacijo v vsaki točki operacije ob smiselnem upoštevanju 82. člena Uredbe 2021/1060/EU oziroma predpisa, ki bi jo nadomestill.

Nadzor se izvaja z revizijskimi pregledi na podlagi 77. člena Uredbe 2021/1060/EU oziroma predpisa, ki bi jo nadomestil, in internih pravil revizijskih organov, s katerimi je upravičenec seznanjen. Kontrole na kraju samem podrobneje urejajo vsakokratno veljavna Navodila organa upravljanja za izvajanje upravljalnih preverjanj in preverjanj opravljanja prenesenih nalog oz. predpisa, ki bi jo nadomestil.

Če je upravičenec prejel sredstva, za katera se pozneje pri nadzoru nad porabo proračunskih sredstev, dodeljenih za operacijo, izkaže, da jih je prejel neupravičeno, ministrstvo zahteva vrnitev dodeljenih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna republike Slovenije.

1. člen

Če se po zaključku operacije izkaže, da je celotna vrednost skupnih upravičenih stroškov nižja od navedene v tej pogodbi, se znesek sofinanciranja v skladu z določili te pogodbe zniža na dejansko vrednost skupnih upravičenih stroškov, upravičenec pa mora presežek sredstev vrniti v roku 30 (tridesetih) dni od prejema pisnega poziva ministrstva, povečan za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

1. člen

Revizijski organ ali drugi organi, ki izvajajo nadzor, pri opravljanju nadzora niso vezani na predhodne ugotovitve ministrstva glede upravičenosti izplačil ali izpolnjevanja pogodbenih obveznosti ter lahko v okviru naknadnega nadzora samostojno oziroma neodvisno od prejšnjih ugotovitev ministrstva ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti.

1. **NEPRAVILNOSTI PRI IZVAJANJU OPERACIJE**
2. člen

Pogodbeni stranki se dogovorita, da za nepravilnost pri izvajanju operacije in posledično te pogodbe šteje tudi vsaka kršitev prava EU ali nacionalnega prava, ki je posledica delovanja, dopustitve ali opustitve s strani upravičenca, vključenega v izvajanje ESI skladov, ki škoduje ali bi škodovalo proračunu EU (npr. neupravičene postavke izdatkov).

Nepravilnost lahko ugotovijo: skrbnik pogodbe oziroma oseba, ki opravlja upravljalna preverjanja po 72. členu v zvezi s 74. členom Uredbe 2021/1060/EU oz. predpisa, ki bi jo nadomestil, organ upravljanja, organ za potrjevanje, revizijski organ, Računsko sodišče RS, Evropska komisija (generalni direktorati), Evropsko računsko sodišče, Komisija za preprečevanje korupcije ali drug pristojen organ.

Ugotovljene nepravilnosti, ki izhajajo iz poročil kontrolnih in nadzornih organov (kot so npr. organ upravljanja, Urad RS za nadzor proračuna, Evropska komisija, Evropsko računsko sodišče), predstavljajo bistveno kršitev pogodbe in podlago za zahtevek za vračilo sredstev in/ali za določitev finančnega popravka.

1. člen

Pogodbeni stranki sta sporazumni, da lahko organ upravljanja, ministrstvo, revizijski organ, Računsko sodišče RS, Evropska komisija, Evropsko računsko sodišče ali drug pristojen organ ugotavljajo nepravilnosti pri izvedbi operacije oziroma v zvezi z izvedbo operacije ter izrekajo finančne popravke skladno s Sklepom Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju oziroma Priloge k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju in vsakokratno veljavnimi Smernicami o načelih, merilih in okvirnih lestvicah, ki se morajo uporabljati v zvezi s finančnimi popravki, ki jih izvaja Komisija.

1. člen

Pogodbeni stranki se dogovorita, da finančni popravek predstavlja ponovno vzpostavitev stanja, v katerem so vsi prijavljeni izdatki za sofinanciranje iz strukturnih skladov in kohezijskega sklada skladni z veljavnimi pravili in to pogodbo, pri čemer je treba zagotoviti spoštovanje načel enakega obravnavanja in sorazmernosti.

Kadar je mogoče na podlagi obravnave posameznega primera izračunati točen znesek, obremenjen z nepravilnostmi, je finančni popravek natančno vrednostno opredeljiv. V tem primeru je lahko znesek finančnega popravka enak znesku odkrite posamezne nepravilnosti pri operaciji ali vrednosti bistvene kršitve pogodbe (tj. znesku, ki je bil neupravičeno zaračunan proračunu EU). Kadar zaradi narave nepravilnosti ali sistemske pomanjkljivosti ni vedno mogoče natančno opredeliti finančnega vpliva, je finančni popravek vrednostno neopredeljiv. V tem primeru se upravičencu določi pavšalni finančni popravek glede na naravo in resnost odkrite nepravilnosti pri operaciji ali vrednosti bistvene kršitve pogodbe.

Pogodbeni stranki se dogovorita, da lahko finančni popravek v končnem poročilu izreče organ upravljanja, ministrstvo, revizijski organ, Računsko sodišče RS, Evropska komisija, Evropsko računsko sodišče ali drug pristojen organ, če ugotovi bistveno kršitev pogodbe ali nepravilnost pri operaciji.

Upravičenec ima pravico ugovarjanja zoper vmesna/začasna poročila ministrstva, organa upravljanja, revizijskega organa in drugih nadzornih organov, vključenih v izvajanje, upravljanje, nadzor ali revizijo operacije Programa evropske kohezijske politike v obdobju 2021-2027 v Sloveniji, s katerimi izpodbija ugotovitve iz vmesnih/osnutkov poročil, ter dolžnost navajanja vseh dejstev in dokazov, ki bi lahko vplivali na pravilnost ugotovitev v navedenih vmesnih poročilih v skladu s postopki in v rokih navedenih v navodilih organa upravljanja.

Upravičenec se zaveže izvršiti finančne popravke v višini in rokih, kot izhajajo iz končnih poročil organa upravljanja, ministrstva, revizijskega organa, Računskega sodišča RS, Evropske komisije ali drugega pristojnega organa, oziroma najpozneje v 30 (tridesetih) dneh od prejema poziva za vračilo sredstev na način in v višini, določeni v končnem poročilu. Izvršitev celotnega finančnega popravka v določenem roku je bistvena sestavina te pogodbe.

1. člen

Pogodbeni stranki sta sporazumni, da lahko ministrstvo, če ugotovi nepravilnosti pri izvajanju predpisov EU in/ali nacionalnih predpisov glede postopkov upravičenca pri oddaji javnih naročil v zvezi z operacijo, izreka finančne popravke na podlagi s 103. in 104. člena Uredbe 2021/1060/EU, skladno s Sklepom Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju oziroma Priloge k Sklepu Komisije z dne 14. maja 2019 o opredelitvi smernic za določanje finančnih popravkov, ki jih je treba uporabiti za odhodke, ki jih financira Unija, zaradi neupoštevanja veljavnih pravil o javnem naročanju ali predpisom, ki jih bo nadomestil.

1. **POMOČ PO PRAVILU DE MINIMIS IN PREJEM POMOČI ZA REŠEVANJE IN PRESTRUKTURIRANJE**
2. člen

Če skupna višina prejetih javnih sredstev za financiranje operacije preseže najvišjo dovoljeno višino ali stopnjo sofinanciranja, ki jo določajo pravila državnih pomoči, lahko ministrstvo odstopi od pogodbe in zahteva vračilo izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

Z dnem začetka postopka pridobivanja državnih pomoči za reševanje in prestrukturiranje upravičenca (kateregakoli konzorcijskega partnerja) v težavah po vsakokratnem veljavnem predpisu, ki ureja pomoč za reševanje in prestrukturiranje gospodarskih družb v težavah, predvsem po Zakonu o pomoči za reševanje in prestrukturiranje gospodarskih družb in zadrug v težavah, in z dnem, ko postane upravičenec podjetje v težavah skladno z 18. točko 2. člena Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe, ali sorodno določbo predpisa, ki bi jo nadomestil, ministrstvo lahko odstopi od pogodbe in zahteva vračilo vseh izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

1. **PROTIKORUPCIJSKA KLAVZULA IN PREPOVED POSLOVANJA Z MINISTRSTVOM**
2. člen

V primeru, kdo v imenu ali na račun upravičenca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Če se ugotovi, da za upravičenca (kateregakoli konzorcijskega partnerja) obstaja prepoved poslovanja iz 35. člena Zakona o integriteti in preprečevanju korupcije oziroma smiselno enake določbe predpisa, ki bo nadomestil citirani zakon, je ta pogodba nična.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela – upravičenec mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

1. **PREPOVED DVOJNEGA FINANCIRANJA**
2. člen

Upravičenec s podpisom te pogodbe jamči, da za stroške, ki so predmet financiranja, noben od konzorcijskih partnerjev ni prejel drugih sredstev iz državnega proračuna, proračuna lokalnih skupnosti, proračuna EU ali drugih javnih virov.

Če se ugotovi, da je upravičenec (katerikoli konzorcijski partner) že prejel tudi druga sredstva iz prvega odstavka ali so mu bila odobrena, ne da bi upravičenec o tem do sklenitve te pogodbe pisno obvestil ministrstvo, lahko ministrstvo odstopi od te pogodbe ter zahteva vrnitev sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

1. **VAROVANJE OSEBNIH PODATKOV IN POSLOVNIH SKRIVNOSTI**
2. člen

Pogodbeni stranki se zavezujeta k varovanju osebnih podatkov in poslovnih skrivnosti v skladu z vsakokratno veljavnim predpisom, ki ureja varstvo osebnih podatkov in poslovnih skrivnosti, predvsem pa Splošno uredbo GDPR ter z Zakonom o varstvu osebnih podatkov in Zakonom o poslovni skrivnosti (Uradni list RS, št. 22/19).

Vsaka oseba, ki bo pri upravičencu zbirala, obdelovala ali kako drugače dostopala do osebnih podatkov (vključno pri delu z informacijskim sistemom organa upravljanja), mora ministrstvu predhodno predložiti podpisano izjavo o varovanju osebnih podatkov.

Ministrstvo na podlagi 69. člena in Priloge XVII Uredbe 2021/1060/EU obdeluje osebne podatke izključno za namen revizij in nadzora ter za zagotovitev primerljivih informacij o porabi sredstev v zvezi z operacijo. V ta namen bo moral upravičenec pri izvajanju operacije zagotoviti podatke o dejanskih lastnikih upravičenca ali izvajalca, kot so opredeljeni v točki 6 člena 3 Direktive 2015/849/EU, in sicer imena in priimke, datume rojstva in identifikacijske številke za DDV ali davčne identifikacijske številke.

Upravičenec, ki je skladno z zakonom, ki ureja preprečevanje pranja denarja in financiranja terorizma, zavezan k vpisu podatkov v Register dejanskih lastnikov (v nadaljnjem besedilu: Register), ki ga vodi Agencija Republike Slovenije za javnopravne evidence in storitve (AJPES), s podpisom pogodbe o sofinanciranju zagotavlja, da so v Registru vpisani podatki o njegovih dejanskih lastnikih. Upravičenec, ki skladno z zakonom, ki ureja preprečevanje pranja denarja in financiranja terorizma, ni zavezan k vpisu podatkov v Register, bo moral na poziv ministrstva in v roku, postavljenem v pozivu, ministrstvu posredoval točne, popolne in posodobljene podatke o njegovih dejanskih lastnikih.

Upravičenec bo moral na poziv ministrstva (posredniškega telesa) in v roku, postavljenem v pozivu, ministrstvu posredoval točne, popolne in posodobljene podatke o dejanskih lastnikih izvajalcev, katere je ministrstvo kot posredniško telo dolžno zagotavljati po predpisih, ki urejajo izvajanje evropske kohezijske politike. Upravičenec bo moral izvajalce seznaniti z obveznostjo zagotavljanja podatkov o njihovih dejanskih lastnikih, prav tako bo moral vse z njim povezane fizične osebe, ki bodo sodelovale pri izvajanju operacije in katerih osebni podatki se bodo obdelovali, obvestiti, da bo obdeloval njihove osebne podatke ter jih seznaniti s pravno podlago za obdelavo.

Upravičenec se strinja, da se bodo podatki o operaciji, za katere je tako določeno s predpisi ali so javnega značaja, lahko objavljali. Slednje vključuje predvsem tudi dejstvo, da bo upravičenec vključen na seznam upravičencev, ki bo obsegal navedbo upravičenca in občine, naziv operacije, regijo upravičenca in znesek javnih virov financiranja operacije. Objave podatkov o operaciji in upravičencu bodo izvedene v skladu z zakonom, ki ureja dostop do informacij javnega značaja, in zakonom, ki ureja varstvo osebnih podatkov.

1. **OBVEŠČANJE IN KOMUNICIRANJE V ZVEZI S PODPORO IZ SKLADOV**
2. člen

Upravičenec, ki je za operacijo prejel podporo iz skladov EU, izvaja dejavnosti prepoznavnosti, preglednosti in komuniciranja na način, kot ga določa 50. člen Uredbe 2021/1060/EU in navodila organa upravljanja, ki se nanašajo na področje komuniciranja vsebin kohezijske politike v programskem obdobju 2021–2027.

V skladu z zahtevami iz prejšnjega odstavka se upravičenec zaveže, da bo za potrebe obveščanja in komuniciranja v dokumente in komunikacijsko gradivo, ki zadevajo izvajanje operacije in so namenjeni javnosti ali udeležencem, vključil izjavo, v kateri na prepoznaven način predstavi podporo iz Unije. Na zahtevo ministrstva mora upravičenec sodelovati pri aktivnostih informiranja in komuniciranja, ki jih organizira ministrstvo ali organ upravljanja.

Upravičenec soglaša z objavo podatkov o operaciji, ki so javnega značaja, če je objava določena s predpisi evropske kohezijske politike.

1. **HRAMBA DOKUMENTACIJE O OPERACIJI**
2. člen

Upravičenec mora zagotavljati hrambo in dostopnost vse dokumentacije v zvezi z operacijo v skladu z vsakokratno veljavnimi predpisi, ki urejajo varstvo dokumentarnega in arhivskega gradiva, še 10 (deset) let po njenem zaključku, in sicer za potrebe revizije oziroma kot dokazila za potrebe prihodnjih preverjanj.

V primeru neskladja rokov veljajo določila Uredbe 2021/1060/EU.

Upravičenec mora zagotoviti dostopnost do vseh dokumentov o izdatkih operacije za obdobje petih let od 31. decembra leta, v katerem je bilo izvedeno zadnje izplačilo upravičencu, če ni drugače določeno z 82. členom Uredbe 2021/1060/EU oziroma predpisom, ki bi jo nadomestil. O natančnem datumu za hrambo dokumentacije bo upravičenec (vodilni konzorcijski partner) po končani operaciji pisno obveščen s strani ministrstva.

Če pravila o državnih pomočeh določajo daljše roke hrambe in dostopnosti dokumentov, se uporabijo slednja.

Če upravičenec ravna v nasprotju z obveznostmi po tem členu, ministrstvo lahko odstopi od pogodbe in zahteva vračilo vseh izplačanih sredstev ali njihov sorazmeren del, upravičenec pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

1. **SKRBNIKI POGODB**
2. člen

Skrbnik pogodbe skrbi za pravilno, pravočasno, zakonito, gospodarno in učinkovito izvedbo operacije.

Če skrbnik pogodbe na strani ministrstva ali upravičenca v zvezi z izvrševanjem te pogodbe izve ali je kako drugače obveščen o dejanju, ki bi lahko imelo znake kaznivega dejanja, za katera se storilec preganja po uradni dolžnosti, je o tem dolžan nemudoma obvestiti ministrstvo.

Skrbnik pogodbe in ostali udeleženci v postopkih izvajanja spremljanja, nadzora in evalvacije aktivnosti kohezijske politike po tej pogodbi so zavezani k varovanju poslovnih skrivnosti oziroma zaupnih podatkov, do katerih dostopajo v teh postopkih, skladno z zakonodajo, ki ureja varstvo osebnih podatkov in poslovne skrivnosti

Skrbnik/ca pogodbe na strani ministrstva je \_\_\_\_\_\_\_\_\_\_\_\_\_\_\_\_\_\_

Skrbnik/ca pogodbe na strani upravičenca je \_\_\_\_\_\_\_\_\_\_\_\_\_\_\_\_\_

Pogodbeni stranki sta soglasni, da poleg drugih načinov komuniciranja v zvezi z operacijo uporabljata tudi elektronsko pošto kot redni način medsebojne komunikacije. Za pošiljanje te pošte se uporablja elektronski naslov skrbnika na strani ministrstva: \_\_\_\_\_\_\_\_\_\_\_\_\_\_\_ in elektronski naslov skrbnika pogodbe na strani upravičenca: \_\_\_\_\_\_\_\_\_.

Če se v času trajanja pogodbenega razmerja skrbnik pogodbe zamenja, pogodbena stranka o tem z dopisom obvesti drugo pogodbeno stranko. Zamenjava skrbnika pogodbe se šteje za izvedeno z dnem prejema dopisa druge pogodbene stranke.

1. **BISTVENE KRŠITVE POGODBE**
2. člen

Po tej pogodbi se sofinancirajo le upravičeni stroški izvedbe operacije »\_\_\_\_\_\_\_\_\_\_\_\_ « pod pogoji in zavezami, navedenimi v tej pogodbi, katerih neizpolnjevanje ali nedoseganje predstavlja bistveno kršitev te pogodbe.

Če upravičenec bistveno krši pogodbo, ministrstvo določi rok za odpravo kršitve, v primeru neodprave kršitve pa lahko odstopi od pogodbe in zahteva vračilo vseh izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

V primeru ugotovljenih bistvenih kršitev pogodbe, dvojnega financiranja ali drugih kršitev, ki imajo ali bi lahko imele za posledico oškodovanje ali poskus oškodovanja javnih sredstev, se upravičencu po tej pogodbi lahko onemogoči sodelovanje na prihodnjih javnih razpisih ministrstva za obdobje petih let, ki začne teči od datuma zaključka projekta, navedenega v 6. členu te pogodbe.

1. **SPREMEMBE POGODBE**
2. člen

Spremembe te pogodbe so mogoče le s sklenitvijo pisnega dodatka k pogodbi (aneks), ki ga skleneta pogodbeni stranki pred iztekom izvajanja te pogodbe.

Če upravičenec na poziv ministrstva v roku 15 (petnajstih) dni od prejema poziva ne sklene dodatka k pogodbi, ki ureja spremembe pogodbenih določil glede dinamike plačevanja, navodil ministrstva ali organa upravljanja ali znižanja sofinanciranja, gre za bistveno kršitev pogodbe. V tem primeru ima vsaka pogodbena stranka pravico odstopiti od pogodbe, upravičenec pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije.

Če se v času trajanja pogodbenega razmerja spremeni katerikoli od naslednjih podatkov: številka TRR ali ime banke upravičenca, elektronski naslov upravičenca ali številka NRP, pogodbena stranka o tem z dopisom obvesti drugo pogodbeno stranko. V navedenih primerih ni potrebno sklepati pisnega dodatka k pogodbi.

1. **SKLENITEV IN VELJAVNOST POGODBE**
2. člen

Pogodba je sklenjena z dnem, ko jo podpišeta obe pogodbeni stranki, za čas do izteka vseh rokov, določenih v tej pogodbi, v katerih sta možna nadzor nad pogodbo in izrekanje finančnih popravkov, ki so določeni v tej pogodbi, to je še 3 leta po zaključku operacije.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta pogodbeni stranki z dodatkom k tej pogodbi dogovorili za novo določbo, ki bo po smislu čim bližje neveljavni določbi.

V primeru neizpolnitve obveznosti v roku, ki je s to pogodbo določen kot bistvena sestavina te pogodbe, se ta pogodba šteje za razvezano, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva vračila v dobro proračuna Republike Slovenije. Vendar lahko ministrstvo to pogodbo ohrani v veljavi, če v 30 (tridesetih) dneh po preteku roka pisno izjavi dolžniku, da pogodbo ohranja v veljavi in da zahteva njeno izpolnitev.

1. **KONČNE DOLOČBE**
2. člen

Pogodbeni stranki soglašata, da bosta nerešena vprašanja in morebitne spore reševali sporazumno. Če sporazumna rešitev spora ni mogoča, je za reševanje sporov pristojno sodišče v Ljubljani.

1. člen

Pogodba je sklenjena v 5 (petih) enakih izvodih, od katerih prejme ministrstvo 3 (tri) in upravičenec 2 (dva) izvoda.

|  |  |
| --- | --- |
|  |  |
|  | Številka: |
| **Upravičenec**  NAZIV  direktor/ica  Kraj in datum | **Republika Slovenija**  Ministrstvo za gospodarstvo, turizem in šport  minister  Kraj in datum |

Priloge:

- Priloga št. 1: Vloga na javni razpis

- Priloga št. 2: Konzorcijska pogodba

**Potrjujemo, da smo seznanjeni s pogodbenimi določili.**

**Parafa zakonitega zastopnika prijavitelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**